Title: Zxczxc
Author: Karol Bergmann
Last saved by: Tekelová Mária
Company: FEI

Správa zo zahraničnej pracovnej cesty
1.  Účastníci ZPC:
Mária Tekelová, PaedDr., MŠVVaŠ SR, Stromová 1,813 30 Bratislava, sekcia regionálneho školstva, odbor špeciálnych škôl, špeciálnych výchovných zariadení a poradenských zariadení, riaditeľka odboru; znalosť cudzích jazykov: AJ; FRJ; RJ
Helena Jakubovičová, PaedDr., Spojená škola (zameranie na nevidiacich a slabozrakých žiakov), Nám. Š, Kluberta 2, Levoča, učiteľka a odborná zamestnankyňa – špecialistka (terénna špeciálna pedagogička – tyflopédka); znalosť cudzích jazykov: AJ, RJ
2.  Zahraničná pracovná cesta:
- Slovinsko, Ljubljana, 21. – 23. 10. 2013, prijímajúca organizácia - Ministerstvo vzdelávania, vedy a športu, Masarykova 16, 1000 Ljubljana, Slovinsko 
- Tematický seminár organizovaný Európskou agentúrou pre rozvíjanie vzdelávania osôb so špeciálnymi vzdelávacími potrebami („E-Agentúra“) v rámci projektu „Organizácia zabezpečovania podpory inkluzívneho vzdelávania“ („OZPIV“) spojený s exkurziou v inštitúciách s činnosťou súvisiacou s témou projektu.
- Letenky a ubytovanie financované Európskou agentúrou na rozvoj vzdelávania osôb so špeciálnymi vzdelávacími potrebami
3.  Rámcový program pobytu:
21. 10. 2013; 12:00 h prílet, ubytovanie; 14:00 h – 18:00 h - registrácia účastníkov seminára, 1. časť pracovného seminára – informácie o projekte, práca v pracovných skupinách
22. 10. 2013; 9:00 h – 20:00 h; 2. časť pracovného seminára - prezentácie participantov projektu za jednotlivé krajiny; diskusie k prezentáciám; stretnutie s riaditeľkou špeciálnej školy pre žiakov s mentálnym postihnutím na pracovisku typu chránená dielňa s absolventmi školy
23. 10. 2013; 8,30 h – 13,00 h; 3. časť pracovného seminára – exkurzie:
- Centrum Janeza Levca, Karlovška 18, 1000 Ljubljana (pre vzdelávanie žiakov so zdravotným postihnutím), stretnutie s riaditeľom Mgr. Matejom Rovšekom
- Inštitút pre nevidiacich a slabozrakých, s materskou a základnou školou, Langusova ul. 8, 1000 Ljubljana, stretnutie s riaditeľkou Katjušou Koprivnikar a zamestnancami
- odchod z Ljubljani o 15:25 h

4.  Stručný priebeh rokovaní, resp.  študijného pobytu:
1. deň, 14:00 h – 18:00 h
Oboznámenie účastníkov seminára s doteraz uskutočnenými aktivitami v rámci projektu vedúcou projektu za E-Agentúru, pani Veritou Donelly, s názvom „Organizácia zabezpečovania podpory inkluzívneho vzdelávania (OZPIV). Poznámka: Slovenská republika v čase vzniku projektu (r. 2011) ešte nebola členskou krajinou E-Agentúry.
Práca v  malých pracovných skupinách - diskusie o poznatkoch z praxe zameranej na podporu vzdelávania žiakov so zdravotným postihnutím v hlavnom prúde vzdelávania z úrovne špeciálnych škôl ako podporných centier v krajinách účastníkov tematického seminára (Fínsko, Švédsko, Nemecko, Litva, Poľsko, Slovinsko, Slovensko)
- spoločné zhrnutie zistených poznatkov.
2. deň: 
9:00 h – 13:00 h: Privítanie účastníkov seminára zástupcami Ministerstva vzdelávania, vedy a športu Slovinska, predstavenie systému vzdelávania v Slovinsku (p. Alen Kofol).
Prezentácie zástupcov Národného vzdelávacieho inštitútu a Výskumného vzdelávacieho inštitútu Slovinska.
Diskusia k prezentovaným príspevkom.
14:00 h – 17:00 h: Systém školstva a organizovanie podpory vzdelávania detí a žiakov so špeciálnymi vzdelávacími potrebami – príspevky zástupcov zo Švédska, Nemecka (Spolková krajina Schleswick-Holstein, mesto Flensburg), informácie o Malte.
Diskusia - porovnávanie podmienok v jednotlivých krajinách.
V rámci diskusie bol účastníkom seminára prezentovaný videofilm spojený s komentárom o vzdelávaní a ďalších činnostiach v Spojenej škole, Nám. Š. Kluberta 2, v Levoči, s Centrom špeciálno-pedagogického poradenstva so štatútom zdrojového centra pre poradenstvo so zameraním na deti a žiakov so zrakovým postihnutím v bežných typoch materských, základných a stredných škôl v rámci celého Slovenska.
Vyvodzovanie indikátorov kvality pre organizáciu zabezpečovania podpory poradenstva pre vzdelávanie žiakov so zdravotným postihnutím v inkluzívnom vzdelávaní.
18:00 h – 20:00 h: Stretnutie so zástupcami špeciálnej školy pre žiakov s mentálnym postihnutím, diskusia o projektoch školy a výsledkov aktivít zameraných na zapojenie žiakov do pracovného procesu.
3. deň
8:30 h – 10:30 h
Návšteva Centra Janeza Levca, Karlovška 18, Ljubljana – podporného centra pre vzdelávanie žiakov so zdravotným postihnutím s mobilnou špeciálnopedagogickou službou – informácie o histórii a projekte, prostredníctvom ktorého sa veľká špeciálna škola reprofilovala na zdrojové centrum pre vytváranie vzdelávacích programov a odbornú pomoc pri vzdelávaní žiakov so špeciálnymi vzdelávacími potrebami, s vytvorením systému mobilnej špeciálnopedagogickej podpory v kmeňových školách žiakov
11:00 h - 13,00 h
Inštitút pre nevidiacich a slabozrakých s materskou a základnou školou, Langusova ul. 8, Ljubljana
Riaditeľka Inštitútu nás previedla priestormi inštitútu, v ktorom nás jeho zamestnanci postupne oboznámili s jeho jednotlivými úsekmi – priestormi materskej školy, triedami základnej školy s učebňami pre nevidiacich žiakov a žiakov s inými druhmi závažných zrakových postihnutí, vybavenými klasickými a najnovšími kompenzačnými a špeciálnymi učebnými pomôckami, knižnicou s literatúrou a učebnými pomôckami pre nevidiacich a multifunkčným exteriérovým areálom vybudovaným pre cvičenie priestorovej orientácie nevidiacich detí s celoštátnou pôsobnosťou, v rámci projektu financovaného Ministerstvom vzdelávania, vedy a športu, navrhnutým a vybudovaným študentmi fakulty architektúry univerzity v Ljubljani.
15:25 h – odchod na letisko 
5.  Odporúčané závery:
Orientovať odbornú činnosť zamestnancov centier špeciálno-pedagogického poradenstva na poskytovanie intervencií deťom a žiakom so zdravotným postihnutím a ich učiteľom, rodičom pri ich vzdelávaní ako mobilnú (terénnu) priamo v kmeňových školách (bežného typu). Hľadať možnosti pre motiváciu odborných zamestnancov centier špeciálnopedagogického poradenstva na poskytovanie odborných intervencií mimo centier na skvalitnenie vzdelávania detí a žiakov v inkluzívnych podmienkach.
6.   Prehľad prinesenej dokumentácie a miesto jej uloženia
Vzhľadom na skutočnosť, že tematický seminár bol súčasťou uceleného projektu, jeho výsledky budú spracované a zverejnené po jeho ukončení na internetovej stránke E-Agentúry: www.european-agency.com vo všetkých jazykoch jej členských krajín, vrátane slovenského jazyka, t. j. nielen tých, ktoré sú zapojené do projektu). 
7.   Osobitne vyhodnotený očakávaný prínos ZPC
Podporiť činnosť centier špeciálno-pedagogického poradenstva s orientáciou na vytváranie siete mobilnej služby ich odborných zamestnancov pre vytváranie podmienok inkluzívneho vzdelávania detí a žiakov so zdravotným postihnutím.
8.    Spôsob zverejnenia výsledkov ZPC, prenos získaných informácií
Zverejnenie výsledkov projektu budú po jeho ukončení na internetovej stránke E-Agentúry: www.european-agency.com .
Súhlasím so zverejnením správy na internete

Správu vypracovala: PaedDr. Mária Tekelová
Dátum: 28. 10. 2013
Správu schválil:  Mgr. Zdenko Krajčír, generálny riaditeľ sekcie regionálneho školstva